**Ministru kabineta noteikumu projekta**

**„Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība””(turpmāk – noteikumu projekts) sagatavošanas mērķis ir:   1. **precizēt, ka kontroles institūcija var tikt apstiprināta arī tikai kādā atsevišķā bioloģiskās lauksaimniecības jomā;** 2. precizēt termiņu, kad operators var iesniegt iesniegumu par iekļaušanu kontroles sitēmā; 3. precizēt Pārtikas un veterinārā dienesta(turpmāk – PVD) **un kontroles institūciju pienākumus un īstenojamo pasākumu termiņus;** 4. **precizēt sankciju katalogu un statistikas veidlapas.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Lauksaimniecības un lauku attīstības likuma 11. panta pirmā daļa un trešās daļas 1. punkts.  2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009. gada 26. maija noteikumi Nr. 485 „Bioloģiskās lauksaimniecības uzraudzības un kontroles kārtība” (turpmāk – noteikumi Nr. 485), kuros nepieciešams izdarīt grozījumus.  1. Noteikumi Nr. 485 nosaka institūcijas, kuras pilda Komisijas 2008. gada 5. septembra Regulas Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu Nr. 834/2007 par bioloģisko ražošanu un bioloģisko produktu marķēšanu, (turpmāk – Regula Nr. 889/2008) noteiktās kontroles organizāciju funkcijas. Kontroles institūcija var strādāt ne visās darbības jomās, t.i., augkopībā, lopkopībā un pārstrādē, bet izvēlēties tikai atsevišķas darbības jomas. Tā kā 2007. gada 28. jūnija Padomes Regulas Nr. 834/2007 par bioloģisko ražošanu un bioloģisko produktu marķēšanu un par regulas Nr. 2092/91 atcelšanu 27. pantā noteikts, ka kontroles institūcija tiek apstiprināta, precīzi norādot uzdevumus, ko tā drīkst veikt, tad noteikumu Nr. 485 5. punkts ir precizējams, nosakot, ka kontroles institūcijas savas funkcijas veic PVD apstiprinātās jomās.  2. Viena no kontroles institūcijām – SIA „Sertifikācijas un testēšanas centrs” – ir mainījusi juridisko statusu. Saskaņā ar 2018. gada 20. decembra kapitāla daļu paketes pirkuma līgumu 2018. gada 12. decembrī ir pārdoti 80% kapitāla daļu, un saskaņā ar 2019. gada 7. februāra kapitāla daļu ķīlas līgumu ir pārdoti atlikušie 20% daļu. Izmaiņas par daļu pārdošanu apstiprinātas ar Latvijas Republikas Uzņēmumu reģistra 03.01.2019. lēmumu Nr. 18-10/188102 un 13.02.2019. lēmumu Nr. 18-10/17581. Tādējādi valsts kapitāla apmērs valsts sabiedrībā ar ierobežotu atbildību “Sertifikācijas un testēšanas centrs” ir 0%. Šī iemesla dēļ ir jāprecizē noteikumu Nr. 485 5.2. un 11.12. apakšpunkts, kā arī 2.1 pielikuma ievaddaļa.  3. Noteikumos Nr. 485 noteikts, ka iesniegums par iekļaušanu bioloģiskās lauksaimniecības kontroles sistēmā par dzīvniekiem, primāro produktu ražošanu un savvaļas augu vākšanu jāiesniedz līdz attiecīgā gada 1. aprīlim. Pieredze rāda, ka operatori vēlas iesaistīties bioloģiskās lauksaimniecības kontroles sistēmā arī sezonas laikā. Lai nodrošinātu Regulas Nr. 889/2008 prasībām atbilstošu operatora kontroli, jānosaka, ka iesniegums ir jāiesniedz vismaz vienu mēnesi pirms pārejas uz bioloģisko ražošanu. Tādējādi jāprecizē noteikumu Nr. 485 6.1. apakšpunkts, nosakot, ka operators iesniedz iesniegumu vienu mēnesi pirms darbības uzsākšanas bioloģiskajā lauksaimniecībā, kā arī 46.4 punkts, nosakot, ka kontroles institūcija informē PVD divu darbdienu laikā pēc minētā iesnieguma saņemšanas.  4. Praksē ir gadījumi, kad vienam operatoram tiek konstatēts liels skaits neatbilstību, tāpēc operators neatbilst bioloģiskās lauksaimniecības prasībām. Tā kā nav paredzēti pasākumi šāda operatora izslēgšanai no bioloģiskās lauksaimniecības kontroles sistēmas, ir nepieciešams noteikt, ka šādos gadījumos kontroles institūcija var anulēt sertifikātu, lai nodrošinātu, ka neatbilstoši produkti netiek realizēti kā bioloģiski. Tāpēc noteikumi Nr. 485 ir jāpapldina ar 11.4. apakšpunktu, kas dotu tiesības kontroles institūcijai anulēt sertifikātu uzņēmumam, ja operatoram viena gada laikā konstatē piecas neatbilstības, kas ietekmē produkta bioloģisko statusu un kas nav radušās trešo personu darbības dēļ.  5. Noteikumi Nr. 485 25.14. apakšpunktā noteikts, ka par industriālas lauksaimniecības izcelsmes mēslošanas līdzekļiem ir uzskatāmi mēslošanas līdzekļi, kas iegūti saimniecībā, ja putnus netur brīvās turēšanas sistēmā. Šis nosacījums ir jāprecizē, jo praksē ir pierādījies, ka arī brīvās turēšanas sistēmā putnu turēšanas apstākļi ir ļoti industrializēti. Tāpēc ir nepieciešams precizēt noteikumu Nr. 485 25.¹ punktu, nosakot, ka par industriālas lauksaimniecības izcelsmes mēslošanas līdzekļiem ir uzskatāmi mēslošanas līdzekļi, kas iegūti konvencionālajā putnkopībā.  6. Regulas Nr. 889/2008 92. panta 4. punktā noteikts, ka kontroles institūcijai jāinformē kompetentā iestāde nekavējoties, ja tā konstatē pārkāpumus vai neatbilstības, kas ietekmē bioloģisko produktu statusu. Patlaban noteikumi Nr. 485 paredz sniegt informāciju tikai tad, kad neatbilstība ir konstatēta citas kontroles institūcijas kontrolei pakļauta operatora darbībā. Šī prasība būtu jāattiecina uz visiem kontroles institūcijas kontrolei pakļautiem operatoriem. Tāpēc nepieciešams precizēt noteikumu Nr. 485 46.2 punktu un tos papildināt ar 53.8.  apakšpunktu.  7. Bioloģiskai lauksaimniecībai paplašinoties, palielinās iesniegumu skaits pārejas perioda samazināšanai. Tā kā to izskatīšanai ir nepieciešams ilgāks laiks, ir jāpagarina noteikumu Nr. 485 49. punktā noteiktais termiņš, kādā PVD izskata iesniegumus un pieņem lēmumu.  8. Lai kontroles institūcijām atvieglotu gada darbības programmas sagatavošanu un iesniegšanu PVD, lietderīgi noteikt, ka iesniedzamas ir ne tikai izmaiņas iekšējos auditos, plānotajos pasākumos, darbinieku aprakstos un plānotajās mācībās, bet iesniedzami ir plānotie iekšējie kvalitātes auditi, plānotie pasākumi, kā arī darbinieku amatu apraksti un plānotās mācības. Tāpēc nepieciešams precizēt noteikumu Nr. 485 55.2. un 55.3. apakšpunktu.  9. Attīstoties bioloģisko produktu pārstrādei, ir lietderīgi no lopkopības produktu pārstrādes jomas nošķirt biškopības pārstrādes jomu, lai kontrolei biškopības jomā kontroles institūcija varētu iekļaut atbilstošu ekspertu. Iesniegums par iekļaušanu bioloģiskās lauksaimniecības kontroles sistēmā tādējādi būtu jāpapildina ar bioloģiskās biškopības pārstrādes jomu, kā arī produktu pirmapstrādi, fasēšanu un uzglabāšanu, lai precīzāk varētu iedalīt uzņēmumus noteiktās jomās un tiem atbilstoši piemērot pasākumus neatbilstību un pārkāpumu gadījumos (noteikumu Nr. 485 1. pielikums).  10. Attīstoties bioloģiskajai lauksaimniecībai, palielinās arī pārkāpumi un neatbilstību gadījumi bioloģisko produktu ražošanā, uzglabāšanā, tirdzniecībā un pārvadāšanā. Tāpēc nepieciešams precizēt un papildināt noteikumu Nr. 485 1.1 pielikumā noteiktos īstenojamos pasākumus neatbilstību un pārkāpumu gadījumos, kā arī:  1) precizēt 11. punktu, norādot, ka pašu saimniecībā zaļbarībai vai zaļmēslojumam ir atļauts izmantot tikai bioloģiskā saimniecībā iegūtu pavairošanas materiālu;  2) precizēt 22. punktu, lai piemērojamais sods par Regulas Nr. 889/2008 atļautajā vecumā, skaitā un svarā iepirktiem lauksaimniecības dzīvniekiem būtu adekvāts;  3) 24. punkts jāpapildina ar atsauci uz noteiktiem Regulas Nr. 889/2008 pantiem, kas nosaka prasības marķēšanai;  4) 25. un 26. punktā noteiktie pasākumi jāattiecina arī uz tirdzniecību;  5) noteikt pasākumus, kas īstenojami gadījumos, kad radies nejaušs piesārņojums tirdzniecībā, tādēļ 1.1 pielikums papildināms ar 26.1 punktu.  Tā kā nav lietderīgi piemērot sankciju “Noteikt vizīti par papildu samaksu”, šī sankcija no 1.1 pielikuma 26., 27., 29., 30., 31., 33. un 34. punkta ir svītrojama.  11. Nepieciešams prezicēt noteikumu Nr. 485 2.1 pielikumu, kas nosaka pārskata par bioloģisko lauksaimniecību veidlapu, izsakot to jaunā redakcijā, jo:  1) pēdējos gados ir pieaugušas platības, kurās tiek audzētas krūmcidonijas, tāpēc tās ir jānošķir atsevišķi no citiem ogulājiem;  2), tabulās ir jāprecizē aiļu un rindu nosaukumi, lai būtu pilnīgi skaidra pārskatā norādāmā informācija. Tādējādi “lopbarības pupas” jāaizstāj ar “lauku pupām”, “vīķi – ar “vīķiem, vasaras, ziemas”, “cukurbietes (bez sēkliniekiem)” – ar “cukurbietēm (bez sēklu laukiem)”, lopbarības saknes (bez sēkliniekiem)” – ar “lopbarības saknēm (bez sēklu laukiem)”, “zālāji kopā” – ar “aramzemē sētieem zālājiem kopā”, skaidri nosakot, ka ir jānorāda tikai aramzemē sētie zālāji. “Augstās zilenes” jāaizstāj ar “krūmmellenes”, “cidonijas” – ar “krūmcidonijas” un “pārdotā produkcija kopā” – ar “1.pārejas gada” produkcija un attiecīgi lopkopības produkcijai – “Pārdotā produkcija kā konvencionālā” – ar “pārejas periodā”;  3) pārskatā nav jāiekļauj informācija par realizācijas tirgiem un tirdzniecības vietām ārpus Latvijas, tāpēc ka produktus uz citām valstīm realizē tirdzniecības uzņēmumi, nevis lauksaimnieks;  4) ir nepieciešama informācija par bioloģisko produktu cenu, tāpēc nav nepieciešams norādīt vidējo cenu, kas ietver arī nebioloģisko produktu cenu;  5) ir nepieciešams skaidrojums, kas jānorāda ailē “izlietotā produkcija saimniecībā”;  6) ir nepieciešams norādīt produkcijas krājumus uz gada beigām;  7) ir jāsvītro 2.1. tabula, tāpēc ka datus par dzīvi pārdotiem dzīvniekiem ir iespējams iegūt no valsts informācijas sistēmas "Lauksaimniecības datu centra informācijas sistēma". |
| 3. | Projekta izstrādē iesaistītās institūcijas un publiskas personas kapitālsabiedrības | Biedrības „Vides kvalitāte” sertifikācijas institūcija „Vides kvalitāte”, SIA „Sertifikācijas un testēšanas centrs”, Valsts augu aizsardzības dienests, Lauksaimniecības datu centrs un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vairāk nekā 4000 bioloģiskās lauksaimniecības kontroles sistēmā iekļauto juridisko un fizisko personu, kā arī uz biedrības „Vides kvalitāte” sertifikācijas institūciju „Vides kvalitāte”, SIA „Sertifikācijas un testēšanas centrs”, Lauksaimniecības datu centru un Pārtikas un veterināro dienestu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina personu tiesības un pienākumus, bet tikai precizē veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Regula Nr.889/2008  Padomes 2007. gada 28. jūnija Regula Nr. 834/2007 par bioloģisko ražošanu un bioloģisko produktu marķēšanu (turpmāk – Regula Nr. 834/2007) | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula Nr.889/2008  Regula Nr. 834/2007 | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 889/2008 I pielikums | | 6. punkts  (25. 1 punkts) | | Ieviests pilnībā. | Neparedz stingrākas prasības. |
| Regulas Nr. 889/2008 92. panta 4. punktss | | 7. punkts (46.2punkts) | | Ieviests pilnībā. | Neparedz stingrākas prasības. |
| Regulas Nr. 834/2007 14. panta 1. punkta „a” apakšpunkts | | 17. punkts (1.1 pielikuma 22.punkts) | | Ieviests pilnībā. | Neparedz stingrākas prasības. |
| Regulas Nr. 834/2007 15. panta 1. punkta „a” apakšpunkts | | 17. punkts (1.1 pielikuma 22.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 9. pants | | 17. punkts (1.1 pielikuma 22.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 25. panta „e” apakšpunkts | | 17. punkts (1.1 pielikuma 22.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 42. pants | | 17. punkts (1.1 pielikuma 22.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 31. pants | | 18. punkts (1.1 pielikuma 8.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 58. pants | | 18. punkts (1.1 pielikuma 8.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 59. pants | | 18. punkts (1.1 pielikuma 8.punkts) | | Ieviests pilnībā. | Neparedz stingrākas prasības. |
| Regulas Nr. 834/2007 18. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
|  | |  | |  |  |
| Regulas Nr. 889/2008 30. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 31. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 32. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 33. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 35. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 66. pants | | 19. punkts (1.1 pielikuma 25.punkts) | | Ieviests pilnībā. | Neparedz stingrākas prasības. |
| Regulas Nr. 834/2007 19. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 26. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 30. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 31. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 33. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 34. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 35. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 66. pants | | 19. punkts (1.1 pielikuma 26.punkts) | | Ieviests pilnībā. | Neparedz stingrākas prasības. |
| Regulas Nr. 889/2008 65. pants | | 20. punkts (1.1 pielikuma 26.1punkts) | | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes laikā.  Informācija par noteikumu projektu no 11.11. līdz 25.11.2019. tika ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.  Tādējādi sabiedrības pārstāvjiem bija iespēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Noteikumu projekts tika nosūtīts biedrībai „Lauksaimnieku organizāciju sadarbības padome”, kuras sastāvā ir arī biedrība „Latvijas Bioloģiskās lauksaimniecības asociācija”.  https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2009-?id=846 |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, SIA „Sertifikācijas un testēšanas centrs”, Lauksaimniecības datu centrs un Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Drozdovska 67027875

Liga.Drozdovska@zm.gov.lv